CELEX: C2004/217/60
Language: lv
Date: 2004-08-28 00:00:00
Title: Lieta T-250/04: Prasība pret Eiropas Kopienu Komisiju, ko Philippe Combescot iesniedza 2004. gada 21. jūnijā

28.8.2004   
            
            
               LV
            
            
               Eiropas Savienības Oficiālais Vēstnesis
            
            
               C 217/33
            
         Prasība pret Eiropas Kopienu Komisiju, ko Philippe Combescot iesniedza 2004. gada 21. jūnijā
   (Lieta T-250/04)
   (2004/C 217/60)
   Tiesvedības valoda: itāļu
   Eiropas Kopienu Pirmās instances tiesā 2004. gada 21. jūnijā izskatīšanai ir iesniegta prasība pret Eiropas Kopienu Komisiju, ko cēla Philippe Combescot, kuru pārstāv Alberto Maritati un Viola Messa, avvocati.
   Prasītāja prasījumi Pirmās instances tiesai ir šādi:
   
               —
            
            
               atzīt par prettiesisku lēmumu, ar kuru ir noraidīts prasītāja pieteikums piedalīties konkursā uz delegācijas vadītāja amatu Kolumbijā, par kuru darīts zināms 2003. gada 28. maija paziņojumā par vakanci (COM/091/03); attiecīgi atzīt konkursu un sekojošo un ar to saistīto lēmumu par iecelšanu amatā par spēkā neesošu; atzīt, ka ir nodarīts kaitējums Philippe Combescot tēlam un profesionālajai reputācijai un ka nelikumīgajam lēmumam par viņa izslēgšanu no konkursa ir bijusi nopietna ietekme uz viņa garīgo līdzsvaru; piešķirt Philippe Combescot kaitējuma kompensāciju EUR 100 000 apmērā.
            
         Pamati un galvenie argumenti:
   Šajā lietā prasītājs apstrīd atbildētājas atteikumu pielaist konkursam prasītāja pieteikumu vakantajai Delegācijas vadītāja Kolumbijā pozīcijai.
   Savas prasības atbalstam prasītājs atsaucas uz:
   
               —
            
            
               paziņojuma par vakanci noteikumu pārkāpumu tajā, ka iemesls, kāpēc viņa pieteikums tika noraidīts (fakts, ka viņam nebija divu gadu pieredzes kā nodaļas vadītājam), minētajā paziņojumā par vakanci nebija norādīts;
            
         
               —
            
            
               nediskriminācijas principa pārkāpumu: citu ierēdņu pieteikumi prasītāja apstākļiem līdzīgos apstākļos konkursam tika pielaisti;
            
         
               —
            
            
               pamatojuma trūkumu un kļūdu novērtējumā tajā, ka netika ņemts vērā, ka prasītāja loma un viņa veiktie pienākumi, lai gan ar formālu nosaukumu “rezidējošais padomdevējs Gvatemalā”, atbilda nodaļas vadītāja pienākumiem (tā kā viņš uzņēmās uzdevumus, kas saistīti ar delegācijas Gvatemalā pārvaldi, pamatojoties uz pilnu pārvaldes un ekonomisko autonomiju).